[pic] | KOMISIJA EVROPSKIH SKUPNOSTI |

Bruselj, 16.01.2006

KOM(2006) 4 končno

2006/0003 (CNS)

Predlog

UREDBA SVETA

o posebnih ukrepih za spodbujanje gojenja sviloprejk (kodificirana različica)

(predložila Komisija)

OBRAZLOŽITVENI MEMORANDUM

1. V okviru Evrope državljanov Komisija daje veliko pomembnost poenostavitvi in pojasnitvi evropskega prava, da bi ga naredili bolj jasnega in dosegljivega navadnemu državljanu in mu tako dali nove priložnosti in možnost, da uporablja posebne pravice, ki mu jih to pravo podeljuje.

Tega cilja ni mogoče doseči, dokler številni predpisi, ki so bili večkrat spremenjeni, pogosto zelo bistveno, ostanejo razpršeni tako, da jih je treba iskati delno v izvirnem aktu in delno v kasnejših aktih, ki ga spreminjajo. Za ugotovitev obstoječih pravil, je potrebno precejšnje raziskovalno delo s primerjavo številnih različnih aktov.

Kodifikacija predpisov, ki so bili pogosto spremenjeni, je eno izmed bistvenih sredstev za to, da bi bilo evropsko pravo jasno in transparentno.

2. Zato je 1. aprila 1987 Komisija sprejela odločitev[1], s katero je svojemu osebju dala navodilo, da bi morali biti vsi zakonodajni akti kodificirani po ne več kot desetih spremembah, ob tem pa poudarila, da je to minimalna zahteva in da bi si morali vsi oddelki prizadevati za kodifikacijo besedil, za katere so odgovorni, v še krajših intervali, da bi zagotovili, da so predpisi skupnosti jasni in lahko razumljivi.

3. To je bilo potrjeno v sklepih Evropskega sveta, sprejetih v Edinburghu (december 1992)[2], s poudarkom na pomembnost kodifikacije , saj omogoča gotovost o tem, katero pravo se uporablja za določeno zadevo ob določenem času.

Kodifikacije se je treba lotiti ob polnem upoštevanju običajnega zakonodajnega postopka Skupnosti.

Glede na to, da niso dovoljene nobene vsebinske spremembe aktov, ki jih zadeva kodifikacija , so se Evropski parlament, Svet in Komisija z medinstitucionalnim sporazumom z dne 20. decembra 1994 sporazumeli, da se za hitri sprejem kodificiranih aktov lahko uporablja pospešeni postopek.

4. Namen tega predloga je začeti s kodifikacijo Uredbe Sveta (EGS) št. 845/72 z dne 24. aprila 1972 o posebnih ukrepih za spodbujanje gojenja sviloprejk[3]. Nova uredba bo nadomestila različne akte, ki bodo vanjo vključeni[4]; ta predlog v celoti ohranja vsebino aktov, ki se jih kodificira in jih torej zgolj združuje skupaj s samo tistimi oblikovnimi spremembami , ki so potrebne za samo izvedbo kodifikacije.

5. Predlog za kodifikacijo je bil sestavljen na podlagi predhodne konsolidacije , v vseh uradnih jezikih, Uredbe Sveta (EGS) št. 845/72 in aktov o njeni spremembi, ki jo je opravil Urad za uradne objave Evropskih skupnosti, s pomočjo sistema za obdelavo podatkov . Kjer so bili členi preštevilčeni, je primerjava med starimi in novimi številkami prikazana v tabeli, navedeni v Prilogi II h kodificirani uredbi.

ê 845/72 (prilagojeno)

2006/0003 (CNS)

Predlog

UREDBA SVETA

o posebnih ukrepih za spodbujanje gojenja sviloprejk

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, in zlasti člena Ö 37 Õ Pogodbe,

ob upoštevanju predloga Komisije,

ob upoštevanju mnenja Evropskega parlamenta[5],

ob upoštevanju mnenja Evropskega ekonomsko-socialnega odbora[6],

ob upoštevanju naslednjega:

ê

1. Uredba Sveta (EGS) št. 845/72 z dne 24. aprila 1972 o posebnih ukrepih za spodbujanje gojenja sviloprejk[7] je bila večkrat[8] bistveno spremenjena. Zaradi jasnosti in racionalnosti bi bilo treba navedeno uredbo kodificirati.

ê 845/72, uv. Izjava (1) (prilagojeno)

2. [Uredba Sveta (EGS) št. 827/68] z dne 28. junija 1968 o skupni ureditvi trga nekaterih proizvodov, navedenih v Prilogi II Pogodbe[9], določa ukrepe za urejanje trgovine s sviloprejkami in jajčeci sviloprejk, vendar brez predvidenih podpornih ukrepov znotraj Skupnosti. Gojenje sviloprejk je precejšnega pomena za gospodarstva v nekaterih regijah Skupnosti. Ta dejavnost je vir dodatnega dohodka za kmete v teh regijah. Zato je treba sprejeti ukrepe, s katerimi bi gojiteljem sviloprejk pomagali zagotoviti primeren dohodek.

ê 845/72 uv. izjava (2)

3. V ta namen je treba poskrbeti za ukrepe, s katerimi bi olajšali prilagoditev dobave zahtevam trga, za gojenje sviloprejk pa bi morali dodeljevati pomoč, ki bi nadomestila vse državne pomoči v zvezi s sviloprejkami. Zaradi značilnih lastnosti gojenja sviloprejk bi morala ta pomoč biti v obliki fiksnega zneska na uporabljen zabojček jajčec sviloprejke.

ê 845/72, uv. izjava 3

4. Stroške držav članic bi kot posledica obveznosti iz te Uredbe morala financirati Skupnost v skladu z določili povezanimi s financiranjem skupne kmetijske politike.

ê

5. Ukrepi, potrebni za izvajanje te Uredbe, se sprejmejo skladno s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[10] –

ê 845/72

SPREJEL NASLEDNJO UREDBO:

ê 1668/2000 čl. 1, tč. 1 (prilagojeno)

Člen 1

1. Odobri se pomoč za gojenje sviloprejk, ki spadajo v Ö oznako KN 0106 90 00Õ kombinirane nomenklature, in za jajčeca sviloprejk, ki spadajo v Ö oznako KN 0511 99 90 Õ, in se gojijo v Skupnosti.

2. Gojiteljem sviloprejk se odobri pomoč za vsako uporabljeno škatlo jajčec sviloprejk, pod pogojem, da škatle vsebujejo minimalno količino jajčec, ki se bo določila pozneje, in da so bile sviloprejke uspešno vzgojene.

3. Pomoč na škatlo jajčec sviloprejk je EUR 133,26.

ê 1668/2000, čl. 1, tč. 2

Člen 2

Podrobna pravila za uporabo te uredbe se sprejmejo v skladu s postopkom iz člena 4(2).

Podrobna pravila zajemajo zlasti minimalno količino, navedeno v členu 1(2), informacije, ki jih morajo države članice sporočiti Komisiji in vse inšpekcijske ukrepe za zaščito finančnih interesov Skupnosti pred poneverbo ali drugimi nepravilnostmi.

ê 845/72

Člen 3

Gojitveno leto za sviloprejke se začne 1. aprila vsakega koledarskega leta in se zaključi 31. marca naslednjega koledarskega leta.

ê 1668/2000, čl. 1, tč. 3 (prilagojeno)

Člen 4

1. Komisiji pomaga Upravljalni odbor za Ö naravna vlakna Õ, ki je bil ustanovljen s členom Ö 10 Õ Uredbe Sveta (ES) št. Ö 1673/2000 Õ[11], v nadaljevanju "Odbor".

2. Pri sklicevanju na ta odstavek se uporabljata člena 4 in 7 Sklepa 1999/468/ES.

Obdobje iz člena 4(3) Sklepa 1999/468/ES, je en mesec.

3. Odbor sprejme svoj poslovnik.

ê 845/72

Člen 5

Določbe, ki urejajo financiranje skupne kmetijske politike, veljajo za proizvode, navedene v členu 1.

ê

Člen 6

Uredba (EGS) št. 845/72 se razveljavi.

Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi II.

ê 845/72 (prilagojeno)

Člen 7

Ta uredba začne veljati Ö dvajseti Õ dan po objavi v Uradnem listu Evropsk e Ö unije Õ.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

é

PRILOGA I

Razveljavljena uredba z njenimi zaporednimi spremembami

Uredba Sveta (EGS) št. 845/72 | (UL L 100, 27.4.1972, str. 1) |

Uredba Komisije (EGS) št. 4005/87 | (UL L 377, 31.12.1987, str. 48) |

Uredba Sveta (EGS) št. 2059/92 | (UL L 215, 30.7.1992, str. 19) |

Uredba Sveta (ES) št. 1668/2000 | (UL L 193, 29.7.2000, str. 6) |

_____________

PRILOGA II

PRIMERJALNA TABELA

UREDBA (EGS) št. 845/72 | Ta uredba |

Člen 1 | Člen 1 |

Člen 2 | Člen 2 |

Člen 3 | Člen 3 |

Člen 4 | Člen 4 |

Člen 5 | Člen 5 |

- | Člen 6 |

Člen 6 | Člen 7 |

- | Priloga I |

- | Priloga II |

_____________

[1] KOM(87) 868 PV.

[2] Glej Prilogo 3, Del A sklepov.

[3] Izvedena v skladu s sporočilom Komisije Evropskemu parlamentu in Svetu – Kodifikacija pravnega reda Skupnosti, KOM(2001) 645 konč.

[4] Glej Prilogo I k temu predlogu.

[5] UL C […],[…], str. […].

[6] UL C […],[…], str. […].

[7] UL L 100, 27.4.1972, str. 1. Uredba, kakor je bila nazadnje spremenjena z Uredbo (ES) št. 1668/2000 (UL L 193, 29.7.2000, str. 6).

[8] Glej Prilogo I.

[9] UL L 151, 30.6.1968, str. 16. Ö Uredba, kakor je bila nazadnje spremenjena z Uredbo (ES) št. 865/2004 (UL L 161, 30.4.2004, str. 97). Õ

[10] UL L 184, 17.7.1999, str. 23.

[11] Ö UL L 193, 29.7.2000, str. 16. Õ